Draft:Το Καλοκαίρι της Κάρμεν (The Summer with Carmen)

Το Καλοκαίρι της Κάρμεν είναι μια αισθηματική και κωμική queer ταινία του 2023 του σκηνοθέτη Ζαχαρία Μαυροειδή. Πρωταγωνιστούν ο Γιώργος Τσιαντούλας και ο Ανδρέας Λαμπρόπουλος ως δύο φίλοι (Δημοσθένης και Νικήτας) που θυμούνται ένα αξιόλογο καλοκαίρι με ένα σκυλί που το λένε Κάρμεν καθώς σκέφτονται τι να γράψουν για την επόμενη ταινία του Νικήτα. Είναι μια έγχρωμη ταινία με διάρκεια 1 ώρα και 46 λεπτά. Η παραγωγή της ταινίας έγινε από την Αργοναύτες ΑΕ με την Atalante Productions SA.

Πλοκή
Δύο κολλητοί φίλοι, ο Δημοσθένης και ο Νικήτας, συναντιούνται στην παραλία για να κάνουν παρέα. Ο Νικήτας ανησυχεί για την ιδέα του για ένα σενάριο γιατί αυτό είναι μια μεγάλη ευκαιρία για την καριέρα του. Ο Δημοσθένης προτείνει να το γράψουν μαζί και να το βασίσουν στο καλοκαίρι της Κάρμεν. Σε μια σειρά από φλασμπακ, οι δύο άντρες θυμούνται τα περιστατικά του καλοκαιριού δύο χρόνια πριν. Ο Δημοσθένης χώρισε με τον σύντροφο του, τον Πάνο, και έψαχνε για περισπασμούς. Ο Νικήτας προσπαθούσε να γίνει ηθοποιός και αποφάσισε να μετατρέψει το θεατρικό έργο του Αδερφές σε σενάριο ταινίας με τη βοήθεια του Δημοσθένη. Ωστόσο, οι σύντομες, επιφανειακές σχέσεις του Δημοσθένη με τους άνδρες, ο τραυματισμός του πατέρα του, και η κατάσταση της Κάρμεν προκάλεσαν προβλήματα. Στο παρόν, το να φαντάζονται τη ζωή τους ως παραμύθι τους βοηθά να καταλάβουν τη σύγκρουση στη φιλία τους και τους τρόπους που βελτιώνονταν.

Παραγωγή
Σκηνοθέτης - Ζαχαρίας Μαυροειδής

Συγγραφείς- Φώντας Χαλάτσης, Ζαχαρίας Μαυροειδής

Παραγωγός- Ιωάννα Μπολομύτη

Συνθέτης- Τεντ Ρέγκλης

Ανταπόκριση
Οι περισσότεροι κριτικοί και θεατές λάτρεψαν Το Καλοκαίρι της Κάρμεν και είπαν ότι η ταινία είναι ευχάριστη, πολύ σύγχρονη, και έχει καλή αφήγηση. Η ταινία έλαβε μία αξιολόγηση 7,2/10 στο IMDb και 83% στο Rotten Tomatoes. Στους θεατές άρεσε που είδαν δύο γκέι ήρωες που είναι μόνο φίλοι, όχι σύντροφοι. Και αγάπησαν ιδιαίτερα τον πρωταγωνιστή, τον Γιώργο Τσιαντούλα, και την ενέργεια που φέρει στον ρόλο του Δημοσθένη.

Άλλοι κριτικοί πιστεύουν ότι η ιστορία είναι διασκεδαστική, αλλά η ταινία δεν πάει πουθενά. Λένε ότι η ταινία χρησιμοποιεί πολύ χρόνο για να δείξει την σεξουαλική ζωή του Δημοσθένη και όχι αρκετό χρόνο για να δείξει την ιστορία του Νικήτα ή την αλλαγή του χαρακτήρα του Δημοσθένη. Υπάρχουν επίσης κριτικές που λένε ότι η πλοκή και η χρονική αλληλουχία ήταν μπερδεμένη.

Βραβεία
Το Καλοκαίρι της Κάρμεν έχει 4 βραβεία και 16 υποψηφιότητες. Στο Φεστιβάλ Κινηματογράφου Θεσσαλονίκης, κέρδισε το Βραβείο Γοργόνα για ΛΟΑΤΚΙ σινεμά και το Βραβείο Κριτικής Επιτροπής Νέων, στο Διεθνές Φεστιβάλ Κινηματογράφου FEST, κέρδισε το Βραβείο Merlinka Queer Film, και στο Festival Cinéma Méditerranéen de Bruxelles κέρδισε το Βραβείο Καλύτερης Ταινίας. Επιπλέον, Tο καλοκαίρι της Κάρμεν ήταν υποψήφια από την Ελληνική Ακαδημία Κινηματογράφου για το Βραβείο Σκηνοθεσίας, το Βραβείο Μεγάλου Μήκους Ταινίας Μυθοπλασίας, το Βραβείο Σεναρίου, το Βραβείο Β΄ Ανδρικού Ρόλου, το Βραβείο Β΄ Γυναικείου Ρόλου,το Βραβείο Μοντάζ, το Βραβείο Ενδυματολογίας, το Βραβείο Ήχου, το Βραβείο Σχεδιασμού Μακιγιάζ, Κομμώσεων και Ειδικών Εφφέ, το Βραβείο Φωτογραφίας, το Βραβείο Σκηνογραφίας, και το Βραβείο Πρωτότυπης Μουσικής. Και ήταν υποψήφια από το Διεθνές Φεστιβάλ Κινηματογράφου Βενετίας για το Βραβείο Giornate degli Autori και το Βραβείο Queer Lion και από το Φεστιβάλ Κινηματογράφου Sunny Bunny LQBTQIA+ για το Βραβείο Sunny Bunny και το Βραβείο Κοινού.